rlitschk/wikidir huggingface dataset:
Henning Mankell [[ˌhɛnːiŋ ˈmaŋːkəl]] (* 3. Februar 1948 in Stockholm; † 5. Oktober 2015 in Göteborg) weer en Speelbaas un Schriever ut Sweden. In de Länner un Gemarken, wo Düütsch snackt warrt, is he sunnerlich bekannt wurrn dör siene Kriminalromane mit den Kommissar Kurt Wallander. Up Platt is nix vun em rutbrocht wurrn. Henning Mankell is 1948 in Stockholm boren wurrn as Söhn vun Ivar Henningsson Mankell un Ingrid Birgitta Mankell (b. Bergström). Sien Grootvadder weer de Komponist Ivar Henning Mankell. As Mankell een Johr oold weer, hefft siene Ollern sik scheden laten. Achternah hett he toeerst mit sien Vadder un en ollere Suster in Sveg in Härjedalen leevt. Dor hett sien Vadder as Richter arbeit‘. Later gung dat na Borås in Västergötland. Siene Mudder hett Sülvstmoord maakt, as Mankell en jungen Mann weer. An’n 28. Januar 2014 hett Mankell in en Daaglatt in siene Heimat in Sweden bekannt maakt, datt he krank wurrn weer un Kreeft harr. To’n Anfang vun dat Johr 2014 weern bi em an’n Hals un in’e Lunge Tumore funnen wurrn un dat weer seggt wurrn., se harrn unner Umstänn al utstrahlt. Dor hett Mankell en dannigen Daalslag vun kregen, man liekers hett he beslaten, gegen
Veloh (hoochdüütsch Vaerloh) is en Dörp in de Gemeen Heidenau (Samtgemeen Töst) in’n Landkreis Horborg, Neddersassen. De Oort höört al von öllers bi Evsdörp mit bi. En poor hunnert Meter af von Veloh in’n Süden flütt de Oost langs, in de in’n Westen de Au münnt. In’n Oosten liggt dat Naturschuulrebeed Groot Moor bi Wist. De Naveröörd sünd Kallmoor un Barkenbüschen in’n Noorden, Evsdörp, Avens un Wüstenhöben in’n Noordoosten, Töst un Wist in’n Oosten, Töst-Land un Wümm in’n Süüdoosten, Borgzittens in’n Westen un Kalf un de Herwigshoff in’n Noordwesten. Veloh hett von öllers her blots ut twee Hööv bestahn. Eerst in dat 20. Jorhunnert sünd dor noch twee Hööv an’n Rand von dat Grote Moor tokamen, von de een aver al op dat Rebeed von de Gemeen Töst liggt. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt
Ivar Henning Mankell (* 3. Juni 1868 in Härnösand, Noordsweden; † 8. Mai 1930 in Stockholm) weer en Komponist ut Sweden. Mankell hett vun 1887 bit 1891 an de Königliche Musikhoochscholen Stockholm studeert un weer dor Klaveerschöler vun Lennart Arvid Lundberg un Hilda Thegerström bi. Vun 1899 af an is he dor sülms as Lehrer for Klaveer un Harmonie togange ween. Bito hett he Musikkritiken schreven for dat Svenska Morgonbladet un de Stockholms-Tidningen. 1917 is he upnahmen wurrn in de Königlich Sweedsche Musikakademie. He hett en Klaveerkunzert for Bariton un Orchester komponeert, dorto Sonaten, Fantasien un Balladen for Klaveer, dree Striekquartette, een Klaveerquintett un een Klaveertrio, dorto noch en Reeg vun Leeder. Henning Mankell (de Tonaam warrt betoont up de eerste Sülve) is de Grootvadder vun den Schriever Henning Mankell un de Grootsöhn vun den Kapellmeester un Orgelspeler Johan Herman Mankell ut Niederasphe bi Münchhausen in den Landkreis Marburg-Biedenkopf in Hessen. Dat schall hüdoigendags noch Verwandte mit den Naam Mankel in Münchhausen geven. I Henning Mankell. In: Svenskt biografiskt lexikon. Band 25. 1985–1987, S. 69 (online). Henning Mankell. Swedish Music Information Centre
Tu Youyou (chinesisch: 屠呦呦| Pinyin: Tú Yōuyōu; * 12. Dezember 1930 (villicht aber ok 30. Dezember) in Ningbo) is en chinesisch Pharmakologin de 2015 de Nobelpries för Physiologie oder Medizin tospraken wurr. Se hett den to de Behandlung vun de Malaria insett sekundären Plantenstoff Artemisinin ut den Eenjohrigen Bifoot (Artemisia annua, chinesisch: Qinghao) isoleert. Tu studeer van 1951 bit 1955 an de Fakultät för Pharmazie vun de Medizinisch Universität Peking (Beijing Medical University, hüüd Peking University Health Science Center). Sietdem is se an dat Institute of Materia Medica vun de Chinesische Akademie för traditschonelle chinesische Medizin tätig, toletzt as Perfessersche. Up de Söök nah mögelk Wirkstoffen gegen de Malaria hemm Tu un hör Arbeitsgrupp in’ Updrag vun de chinesisch Regeeren utgahn vun Överleefern vun de traditschonellen chinesisch Medizin tallriekHeelplanten analyseert. 1971 kunn de Wirkstoff ut Artemisia annua isoleert wurrn, 1972 wurr he vörstellt. 1973 hett se dat wirksomere Derivat Dihydroartemisinin synthetiseert. Latere Arbeiten hemm sück mit de Anwennen vun Artemisinin un de sien Derivaten bi anner Erkrankungen befaat. För „dat Opdecken vun Artemisinin, en Malaria-Therapeutikum, dat weltwiet Millionen Leven, insbesünnere in de Entwicklungslänner, retten dee“ wurr Tu Youyou 2011 mit den Lasker~DeBakey Clinical Medical Research Award uttekent. 2015 wur hör
Dit Woort hett noch annere Bedüden: kiek dorför ünner Langloh. Langeloh (hoochdüütsch Langeloh) is en lütten Oort in de Gemeen Töst (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Glüsen mit bi. An’n Oostrand von Langeloh flütt de Eest langs. In’n Noordoosten löppt de Langeloher Beek langs, de denn in de Eest münnt. De Naveröörd sünd Neddernhoff in’n Noorden, Lohbargen un Holm-Seppens in’n Noordoosten, Wörm un Hökel in’n Süüdoosten, Hinkenbossel un Kamp mit Kamperlien in’n Süden, Otter, Schillingsbossel un Knick in’n Süüdwesten un Töst un Glüsen in’n Noordwesten. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. De Oort is an’n 1. Juli 1972 as Deel von de Gemeen Glüsen mit
Langloh is en Dörp un polietsche Oortschop in de Gemeen Snevern in’n Landkreis Heidkreis, Neddersassen. To de polietsche Oortschop höört blangen Langloh sülvs ok de Öörd Fraas, Gröps, Hämsen, Reimen, Vorwark, Wieckhost un Dannhost to. Langloh liggt in de Lümbörger Heid. In’n Noorden liggt dat Naturschuulrebeed Barkensee un in’n Oosten mit dat Fraaser Moor en Utlöper von dat Naturschuulrebeed Lümbörger Heid. Dat Water ut Langloh flütt in’n Süüdwesten över den Wiehholter Beek na’n Jillberner Beek un den Hahnenbeek hen af, in’n Noordwesten direkt över den Jillberner Beek un in’n Oosten över den Rönnbeek na de Böhm. De Naveröörd sünd Vorwark un Wieckhost in’n Noorden, Hämsen un Fraas in’n Noordoosten, Gröps in’n Oosten, Reimen in’n Süüdoosten, Ellng in’n Süden, Levern un Jilbern in’n Süüdwesten, Vahlzen un Jillhorn in’n Westen un Königshoff un Schüllern in’n Noordwesten. Twüschen Langloh un Vahlzen keem dat an’n 28. Juni 1519 to de letzte grote Ridderslacht in Europa, de Slacht bi Soltau. Dorbi hebbt Truppen von dat Stift Hilmssen un dat Förstendom Calenberg de Truppen von de Förstendömer Lümborg un Bruunswiek-Wulfsbüttel slahn. In’n Eersten Weltkrieg sünd 28 Soldaten ut de Gemeen Langloh fullen oder vermisst un in’n Tweten Weltkrieg 55. In de Franzosentied von 1810 bet 1814
Langloh betekent Langloh, Oort in de Gemeen Bruunsbeek in’n Kreis Stormarn, Sleswig-Holsteen, Langloh, Oort in de Gemeen Snevern in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Veer- un Marschlanner Rundümwieser wiest de Beseukers jömmer Heimot. De Veer- un Marschlanner Rundümwieser sünd negen (in’t Johr 2015) Froonslüüd, de in Veerlann oder in de Marschlann to Huus sünd. Se weet Bescheed öber de Scheunheiten von jömmer Heimot, kennt de oolen Geschichen un Leeder un woans dat Leben freuer wesen is. Dorvon vertellt se de Beseukers, de sick de Veer-un Marschlann ankieken wöllt. De Froonslüüd könnt in hochdüütsch vertelln oder in plattdüütsch, in engelsch oder in hollänsch. De Rundümwieser sünt al 1986 von de Hamborger Landfroon afkommen. Wenn Beseukers mit Busse kommt, fohrt de Rundümwieser mit jöm mit und vertellt wat se weet öber de Veer- un Marschlann dormols und hüüttodoogs. De Beseukers könnt sick ok wat ankieken, wenn se müchen, to'n Bispeel: Een von de scheunen Landkarken oder dat Rieckhuus in Corslok, boot in 1533 un nu 'n Museum oder se kiekt sick 'n Greunhökerbedriev oder 'n Bloomenbedriev an oder se kehrt in'n gemeutlichen Kroog oder 'n Kaffeestuuv in, wonehm dat 'n goode Tass Kaffee oder 'n scheunes Middach geben deit. De Beseukers seggt wat se müchen und de Rundumwieser wiest jöm dat. Wenn dat in jümmer Heimot son Fest as dat Eerbeerfest in Corslok biet Rieckhuus
Achterbraak (hoochdüütsch Hinterbrack) is en Oort in de Gemeen Jörk in’n Landkreis Stood, Neddersassen. De Oort höört polietsch al von öllers bi Bossel mit bi. Achterbraak liggt an dat Süüdöver von de Nedderelv. In’n Noorden liggt de Elvinsel Nesssand un in’n Westen Hahnöversand. Na Oosten to liggt dat Möhlenbarger Lock, dat ok as Naturschuulrebeed gellt. In Achterbraak münnt de Königriek-Westermoorenner Wettern in de Bosseler Binnenelv. De Eest flütt knapp twee Kilometer in’n Süden in Leeswig langs. De Naveröörd sünd Finkwarder un Cranz in’n Süüdoosten, Leeswig in’n Süden, Königriek un Hoov in’n Süüdwesten un Kohlenhusen un Bossel in’n Westen. Op de annere Sied von de Elv in Sleswig-Holsteen doot de Öörd Schulau un Wedel (in’n Noordwesten), Rissen (in’n Noorden) un Blanknees (in’n Noordoosten) liggen. De Oort hett vör 1852 to de Hauptmannschop Bossel in dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. De Oort is an’n 1. Juli 1972 as Deel von de Gemeen Bossel mit de Gemeenreform in Neddersassen an de Gemeen Jörk kamen. Achterbraak is evangeelsch-luthersch präägt un höört to dat Kaspel von de St.-Nicolai-Kark in Bossel. För
Glüsen betekent Glüsen, Gemeen in’n Kreis Dithmarschen, Sleswig-Holsteen, Glüsen, Oort in de Gemeen Bätzendörp in’n Landkreis Lümborg, Neddersassen, Glüsen, Oort in de Gemeen Töst in’n Landkreis Horborg, Neddersassen, Glüsen, Oort in de Gemeen Seevdaal in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Vagelsang betekent Vagelsang, Oort in de Gemeen Baanstrup in’n Landkreis Deefholt, Neddersassen, Vagelsang, Oort in de Gemeen Bleikd in’n Landkreis Lümborg, Neddersassen, Vagelsang, Oort in de Gemeen Buxthu in’n Landkreis Stood, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
William Cecil Campbell (* 28. Juni 1930 in Ramelton) is en irisch Biochemiker un Parasitoloog. 2015 wurr hüm gemeensam mit Satoshi Ōmura un Tu Youyou de Nobelpries för Physiologie oder Medizin tospraken.He un Ōmura hemm den Arzneistoff Avermectin opdeckt, de bi de Behanneln vun parasitären Infektschonen (insbesünnere gegen Fadenwürms) insett wurrd. William C. Campbell wurr as darte Söhn vun R. J. Campbell boren, en Ladenbesitter ut Ramelton. He studeer an dat Trinity College vun de University of Dublin, an dat he 1952 sien Bachelor kreeg. In de Folge begeev he sück, utstatt mit en Fulbright-Stipendium, in de USA, wo he an de University of Wisconsin–Madison 1954 sien Master maaken dee un 1957 mit en Arbeit över den Suugwürm Fascioloides magna sien Doktertitel (Ph.D.) kreeg. Dornah weer he över dartig Johr (bit 1990) an dat Merck Institute for Therapeutic Research tätig, in de he ünner annern an de Entwicklung vun Avermectin maatgevend bedeeligt weer. 2002 wurr he to’n Liddmaat vun de National Academy of Sciences vun de Vereenigten Staaten wählt. Totiet /2015) lehrt un forscht Campbell as emeriteert Perfesser an de Drew University in Madison, New Jersey. Nobelpriset i fysiologi eller medicin år 2015 William C Campbell, Satoshi Ōmura and Youyou
Claude Goudimel (* üm un bi 1500 in Vaison bi Avignon (warrt ok seggt: üm un bi 1514 in Besançon); † 24. August (warrt ok seggt 28. August) 1572 in Lyon) weer een franzööschen Komponist un hett de Melodien vun den Psalter vun Genf nee sett. Goudimel leef in Paris, Rom, Metz, Besançon un Lyon. Wahrschienlich weer he een Schöler vun den nedderlanschen Musiker Josquin Desprez. Üm un bi 1540 hett he in Rom een Musikschool upmaakt. An düsse Scholen hefft Giovanni Animuccia, Giovanni Maria Nanini un Giovanni Pierluigi da Palestrina lehrt. He weer een Hugenotten un is in de Bartholomäusnacht ümbröcht wurrn. As he den Psalter vun Genf vun 1562 af an rutgeven dö, hett he de Melodien nich süms maakt, man vun Franc, Bourgeois un Davantès övernahmen un bloß nee sett un torechtmaakt. He hett ok Messen, Motetten un Musik to de Oden vun Horaz rutbröcht. Vun sien Chansons is een Deel 1574 tohopen mit Arbeiten vun Orlando di Lasso, de ganz övereen sünd, ünner den Naamen La fleur de chanson in Lyon rutkamen.
Jesborg is en Gemeen in de Samtgemeen Jesborg in’n Landkreis Horborg in Neddersassen mit 8141 Inwahners (Stand 31. Dezember 2022). De Navergemenen sünd Rosengoorn in’n Noorden, Harmsdörp an en enkelten Punkt in’n Noorden, Bendsdörp in’n Noordoosten, Marxen in’n Oosten, Asendörp in’n Süüdoosten, Hanstää in’n Süden un Bookholt in’n Westen. De Gemeen Jesborg is an’n 1. Juli 1972 ut de ole Gemeen Jesborg un Delen von de Gemenen Itzenbüttel un Lüll billt worrn. Liddmaten 2011: CDU: Nathalie Boegel, Rudolph Granzow, Christoph Heitmann (bet 2013), Wolfgang Ibing (siet 2013), Bernd Jost, Günter Kamolz (siet 2014), Dirk-Hinrich Meyer (bet 2014), Julia Neuhaus (siet 2012), Emil Otte (bet 2012), Reimer Siegel (siet 2015), Kerstin Witte, Britta Witte SPD: Steffen Burmeister, Hans-Jürgen Börner, Tomas Csoti, Nicole Hansen (bet 2014), Udo Heitmann, Helmut Pietsch (siet 2014), Melanie Ritter, Cornelia Ziegert, Siegfried Ziegert FDP: Reimer Siegel (bet 2015) Gröne: Marcus-Alexander Dorn, Karl-Heinz Glaeser, Birgit Heilmann, Elisabeth Meinhold-Engbers 2016: CDU: Henning Buß, Bernd Jost, Julia Neuhaus, Britta Witte, Kerstin Witte SPD: Hans-Jürgen Börner, Steffen Burmeister, Udo Heitmann, Sigrid Hoyer (för ehr is an’n 6. April 2017 Wolfgang Krug narückt), Helmut Pietsch, Angelika Schiro, Cornelia Ziegert UWG Jes!: Andrea Behnken, Gabriele Paprotzki (för ehr is an’n 21. Juni 2017
Bendsdörp is en Gemeen in de Samtgemeen Jesborg in’n Landkreis Horborg in Neddersassen mit 2331 Inwahners (Stand 31. Dezember 2022). De Navergemenen sünd Harmsdörp in’n Noorden, Seevdaal an en enkelten Punkt in’n Oosten, Marxen in’n Süüdoosten, Jesborg in’n Süüdwesten un Rosengoorn an en enkelten Punkt in’n Noordwesten. Liddmaten 2011: CDU: Heidemarie Nemitz, Burkhardt Pauluhn, Frank Spinder SPD: Helmut Lüllau Gröne: Gunnar Herr, Andreas Lipowski BWG: Bernd Beiersdorf, Hans-Peter Brink, Kerstin Kohlmus, Gerd Koß, Burkhard Schonlau BUG: Jan Paul Sommer, Stephan Tödter 2016: CDU: Veronika Knebel, Heidemarie Nemitz SPD: Helmut Lüllau Gröne: Gunnar Herr BWG: Bernd Beiersdorf, Hans-Peter Brink, Kerstin Kohlmus (för ehr is an’n 13. Juni 2017 Hans Huisman narückt), Gerd Koß, Arne Reinert, Burkhard Schonlau, Egon Schröder BUG: Jan Paul Sommer, Stephan Tödter Dat Wapen von de Gemeen is schraag deelt. Vörn baven wiest dat op blauen Grund en gollen Sünn mit twölv Flammen un achtern ünnen op sülvern Grund en swart Watermöhlenrad. Ünnen in’n Schildfoot is en blau Wellenband to sehn. Ehrenbörgers von Bendsdörp sünd: 1973: Georg Sluyterman von Langeweyde (1903–1978) Hermann Peters 22. Februar 2011: Hans Weißbrich († 2013) 16. Januar 2015: Ivar Buterfas http://www.nls.niedersachsen.de/ Gemeen Bendsdörp. Mehr Biller, Videos oder Audiodateien to’t Thema gifft dat bi
Harmsdörp is en Gemeen in de Samtgemeen Jesborg in’n Landkreis Horborg in Neddersassen mit 815 Inwahners (Stand 31. Dezember 2022). De Navergemenen sünd Seevdaal in’n Noorden un Oosten, Marxen an en enkelten Punkt in’n Süüdoosten, Bendsdörp in’n Süden, Jesborg an en enkelten Punkt in’n Süüdwesten un Rosengoorn in’n Westen. Liddmaten 2011: CDU: Jan Eike Blohme-Hardegen, Claus Schrader FWG: Elke Diedrichsen, Jörg Fischer, Joachim Kaninck, Rainer Löding, Andreas Maack, Jan-Hinnerk Meinen, Helmut Schädlich 2016: CDU: Jan Eike Blohme-Hardegen, Claus Schrader SPD: Karlheinz Hansen FWG: Elke Diedrichsen, Joachim Kaninck, Rainer Löding, Andreas Maack, Jan-Hinnerk Meinen, Helmut Schädlich Dat Wapen von de Gemeen is dör Wellensnidd schraag deelt. Vörn ünnen wiest dat op gollen Grund en blau Schild un dor op schraag na ünnen stört en sülvern Sweert. Baven achtern wiest dat op grönen Grund dree sülvern Peerköpp. http://www.nls.niedersachsen.de/ Gemeen Harmsdörp. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg
Harmstorf betekent Harmstorf-Grupp, fröheren düütschen Warften-Kunzern. Dat is ok de hoochdüütsche Naam von Harmsdörp, Oort in de Gemeen Harmsdörp in’n Landkreis Horborg, Neddersassen, Harmstörp, Oort in de Gemeen Dahlm in’n Landkreis Lümborg, Neddersassen, Harmstörp, Oort in de Gemeen Bentwisch in’n Landkreis Rostock, Mekelborg-Vörpommern. Harmstorf is de Familiennaam von Alnwick Friedrich Harmstorf, Grünner von de Harmstorf-Grupp, Raimund Harmstorf (1939–1998), düütschen Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gnarrenborg is en Gemeen (Eenheitsgemeen) in’n Landkreis Rodenborg in Neddersassen mit 9205 Inwahners (Stand 31. Dezember 2022). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Dat Rebeet vun de Eenheitsgemeen liggt an’n Noordrand vun dat Düvelsmoor un stellt dorüm ok en Swoorpunkt för den Tourismus dor, de sik üm dat Moor afspeelt. Gnarrenborg is ok en Holltpunkt op de Iesenbahnlien „Moorexpress“, de Oosterholt-Scharmbeek un Bremervöör mitenanner verbinnt un vundaag tomeist blots noch för de Tourismus föhrt. Dat Gemeenrebeet warrt vun den Hamm-Oost-Kanaal dörtogen, de de beiden Strööm verbinnt un fröher för dat Belevern vun Bremen un Hamborg mit Törf dacht weer. De Navergemenen sünd Basdaal un Örel in’n Noorden, Bremervöör in’n Noordoosten, Sandbossel un Sürsen in’n Oosten, Oostereis un Rhaar in’n Süüdoosten, Breddörp un Worpsweed in’n Süden, Vollerso in’n Süüdwesten, Holste in’n Westen un Beverst in’n Noordwesten. De Gemeen Gnarrenborg is an’n 1. März 1974 ut de olen Gemenen Gnarrenborg, Barkhusen un Findörp tohoopleggt worrn. An’n 8. April 1974 kemen dor tosätzlich noch Brillit, Glinst, Korlshöben, Kuhs (mit den Oort Kuhstermoor, dat dor siet 1. März 1974 tohöört hett) un Langenhusen (mit
Satoshi Ōmura (japaansch: 大村 智, Ōmura Satoshi; * 12. Juli 1935 in de Präfektur Yamanashi) is en japaansch Biochemiker, de 2015 den Nobelpries för Physiologie oder Medizin tospraaken kregen hett. He is bekannt för dat Opdecken un Entwickeln vun verscheeden oorsprünglich in Mikroorganismen vörkommen Pharmazeutika. Ōmura hett Chemie an de Naturwetenschaplich Universität Tokio studeert, wo he 1963 sien Diplomafsluss maakt hett un 1968 sien Doktertitel in Pharmazie un 1970 sien Doktertitel in Chemie kreeg. Af 1963 forsch he an de Universität Yamanishi un af 1965 weer he an dat Kitasato Institut in Tokio tätig. 1990 bit 2008 weer he Präsident vun dat Institut. Buterdem is he siet 2005 Perfesser an de Wesleyan University. He is bekannt för de Entwicklung vun nee Techniken in de Kultiveeren vun Bakterien un Pilzen (as dat de Avermectine produzeeren Bakterium Streptomyces avermetilis un de sien Gensequenzeeren) un Techniken för de Söök nah nee Arzneistoffen ünner de Stoffwesselprodukten vun Bakterien un Pilzen un deren Biosynthees. Insbesünnere is he för de Erforschung un Entwicklung vun Antibiotika ut Makroliden bekannt (as eben Avermectine). Avermectin un sien Derivat Ivermectin wurrn en bannig spoodriek Middel gegen de besünners in den Tropen verbreedt Würmkrankheiten un annern Parasiten (en Anthelminthikum gegen Nematoden
De Wittkopp-Bootaante (Tachyeres leucocephalus) is en Vagel ut dat Geslecht vun de Bootaanten. Dor höört se mit to de Halfgöse to, de enerwegens twuschen de Göse un de Aanten staht. Wetenschopplich beschreven wurrn is düsse Aart eerst 1981. Dor is se de leste vun de Bootaanten mit, de in de wetenschoppliche Nomenklatur upnahmen wurrn is. De Wittkopp-Bootaante kann nich flegen. Düsse Vagel leevt bloß an de Süüdküst vun de Provinz Chubut in Argentinien. Se leevt dat ganze Johr up de See un brott up Eilannen buten vor de Küst, wo en man swaar rankamen kann. Buten de Brödeltied wannert de Aart ok over korte Strecken. Se is denn ok an de nöördliche Küst vun de Provinz Santa Cruz in Argentinien to sehn. De Wittkopp-Bootaante warrt 61 bit 74 cm lang. Wegen deit se vun 2,95 bit hen to 3,8 kg. Anners, as bi de annern Bootaanten, hett de Waart bannig helle Feddern an’n Kopp. Dat Lief hett dunkere Feddern, bloß man de Buuk is witt, de Flunken hefft en witten Spegel. Dat Seken hett an’n Kopp dunkere eddern mit en smallen hellen Striepen in de Form vun en halven Maand vun dat Oge over’n Hals bit an de Bost. .
Matthias Jorissen (* 26. Oktober 1739 in Wesel; † 13. Januar 1823 in Den Haag, Nedderlannen) weer een düütschen Pastoor un Dichter vun Karkenleder. Besünners hett he den Psalter vun Genf in nee düütsche Riemels sett. Jorissen sien Öllern weern de Koopmann Theodor Jorissen un sien Ehfro Catharine Schompermann. . He is verwandt mit Gerhard Tersteegen. An'n 1. November 1739 is he in Wesel döfft wurrn. As he ölben Johr oolt weer, güng he up dat Gymnasium vun sien Vaderstadt. Wesel höör dormols to dat Königriek Preußen to. In Jorissen sien Schooltiet stünn Preußen in den Sövenjöhrigen Krieg. 1757 hett König Frederik II. befohlen, de Festung Wesel scholl verlaten weern. An'n 20. September 1759 hett Jorissen sik an de Universität Duisborg inschrieven laten. Dor woll he Theologie studeern. 1762 güng he denn na Utrecht in de Nedderlannen un studeer dor fudder. 1765 kehr he na Wesel torüch. Dor hett he en Stäe as Huuslehrer annahmen. Vunwegen dat he ok Kannedat vun dat Predigtamt weer, predig he in düsse Tiet in verschedene Karken vun Wesel. Dormols lees he en Book, wat em oorntlich tarrt hett. Dat weer de lüttje Schrift „Apostolisches Send- und Ermahnungsschreiben an die gottlose Welt über die Nothwendigkeit